CELEX: 62012TN0188
Language: sk
Date: 2012-04-30 00:00:00
Title: Vec T-188/12: Žaloba podaná 30. apríla 2012 — Breyer/Komisia

30.6.2012   
            
            
               SK
            
            
               Úradný vestník Európskej únie
            
            
               C 194/24
            
         Žaloba podaná 30. apríla 2012 — Breyer/Komisia
   (Vec T-188/12)
   2012/C 194/41
   Jazyk konania: nemčina
   
      Účastníci konania
   
   
      Žalobca: Patrick Breyer (Wald-Michelbach, Nemecko) (v zastúpení: M. Starostik, Rechtsanwalt)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie Komisie zo 16. marca 2012 vo veci Ares (2012) 313186,
            
         
               —
            
            
               zrušil rozhodnutie Komisie z 3. apríla 2012 vo veci Ares (2012) 399467 v rozsahu, v akom nebol poskytnutý prístup k podaniam Rakúska v konaní C-189/09,
            
         
               —
            
            
               zaviazal Komisiu na náhradu trov konania.
            
         
      Žalobné dôvody a hlavné tvrdenia
   
   Na podporu svojej žaloby, žalobca uvádza v súvislosti s rozhodnutím Komisie zo 16. marca 2012 tieto žalobné dôvody:
   
               1.
            
            
               Prvý žalobný dôvod: nesprávne uplatnenie článku 4 ods. 2 druhej zarážky nariadenia (ES) č. 1049/2001 (1) (ochrana právneho poradenstva)
               
                           —
                        
                        
                           Žalobca sa domnieva, že zverejnenie právneho stanoviska právneho útvaru Komisie vo veci Ares (2010) 828204, ktoré sa zaoberá otázkou, či možno smernicu 2006/24/ES (2) zmeniť tak, že sa ponechá na členských štátoch Európskej únie, či sa telekomunikačné údaje všetkých občanov budú alebo nebudú uchovávať „zhromaždené“ bez podozrenia a dôvodu pre hypotetický prípad potreby, nezasahuje do ochrany právneho poradenstva.
                        
                     
                           —
                        
                        
                           V každom prípade prevažuje verejný záujem na oboznámení sa so stanoviskom.
                        
                     
         
               2.
            
            
               Druhý žalobný dôvod: nesprávne uplatnenie článku 4 ods. 3 prvého pododseku nariadenia č. 1049/2001 (ochrana rozhodovacieho procesu)
               
                           —
                        
                        
                           Žalobca sa domnieva, že zverejnenie vyššie uvedeného právneho stanoviska právneho útvaru Komisie nezasahuje do ochrany rozhodovacieho procesu Komisie.
                        
                     
                           —
                        
                        
                           V každom prípade prevažuje verejný záujem na oboznámení sa so stanoviskom.
                        
                     
         Na podporu žaloby žalobca namieta v súvislosti s rozhodnutím Komisie z 3. apríla 2012 nesprávne uplatnenie článku 2 ods. 3 nariadenia č. 1049/2001. V tejto súvislosti žalobca uvádza, že podania členského štátu (v tejto veci Rakúsko) adresované Súdnemu dvoru Európskej únie (v tejto veci v konaní C-189/09), z ktorých boli Komisii ako účastníkovi konania poskytnuté odpisy, by na rozdiel od názoru Komisie, patrili do pôsobnosti nariadenia č. 1049/2001.
   
      (1)  Nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie (Ú. v. ES L 145, s. 43; Mim. vyd. 01/003, s. 331).
   
      (2)  Smernica Európskeho parlamentu a Rady 2006/24/ES z 15. marca 2006 o uchovávaní údajov vytvorených alebo spracovaných v súvislosti s poskytovaním verejne dostupných elektronických komunikačných služieb alebo verejných komunikačných sietí a o zmene a doplnení smernice 2002/58/ES (Ú. v. EÚ L 105, s. 54).